Na temelju čl. 20. Zakona o upravljanju državnom imovinom, članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), (NN 52/18) i čl. 27. Statuta Grada Zlatara (“Službeni glasnik Krapinsko-zagorske županije” 36A/13, 9/18, 9/20, 17A/21) Gradsko vijeće Grada Zlatara na \_\_\_\_\_\_\_ sjednici održanoj dana \_\_\_\_\_\_ 2025. godine donosi

**ZAKLJUČAK**

**o usvajanju Izvješća o provedbi Plana upravljanja i raspolaganja imovinom u vlasništvu Grada Zlatara za 2024. godinu**

**Članak 1.**

Prihvaća se Izvješće o provedbi Plana upravljanja imovinom u vlasništvu Grada Zlatara za 2024. godinu, u prilogu ovog zaključka koji čini njegov sastavni dio.

**Članak 2.**

Ovaj Zaključak stupa na snagu danom donošenja, a objavit će se u „Službenom glasniku Krapinsko-zagorske županije“.

KLASA: 406-01/21-01/29

URBROJ: 2140-07-01-25-7

U Zlataru \_\_\_\_ rujna 2025.

PREDSJEDNICA

Danijela Findak

Sukladno čl. 20. st. 2. Zakona o upravljanju državnom imovinom („Narodne novine“ 52/18, 155/23) i čl. 39. Statuta Grada Zlatara (“Službeni glasnik Krapinsko-zagorske županije” 36A/13, 9/18, 9/20, 17A/21), gradonačelnica Grada Zlatara podnosi

**IZVJEŠĆE**

**o provedbi Plana upravljanja**

**imovinom u vlasništvu Grada Zlatara za 2024. godinu.**

1. **UVOD**

Odgovarajućom primjenom Zakona o upravljanju državnom imovinom, Grad Zlatar je donio Strategiju upravljanja imovinom, Plan upravljanja imovinom i Izvješće o provedbi Godišnjeg plana upravljanja imovinom. Planom su definirani kratkoročni ciljevi i smjernice upravljanja imovinom.

1. **IZVJEŠĆE**

Ulaganjem u nekretnine se tijekom 2024. učinkovito i svrsishodno upravljalo istima pažnjom dobrog gospodarstvenika.

Plan upravljanja je izvršen kako slijedi:

**KOMUNALNA INFRASTRUKTURA**

UPRAVLJANJE CESTAMA

* Kao i prethodnih godina, Grad Zlatar je i u 2024. uložio znatna sredstva u asfaltiranje i održavanje cesta. Izvješće o asfaltiranju cesta je sastavni dio Izvješća o Programu građenja komunalne infrastrukture za 2024. te se stoga neće detaljno obrazlagati u ovom izvješću.
* Sukladno Zakonu o cestama, Odluci o nerazvrstanim cestama na području Grada Zlatara i prema proračunskim mogućnostima Grad Zlatar sustavno radi na rješavanju imovinsko-pravnih odnosa na cestama kojima upravlja, prvenstveno radi izgradnje komunalne infrastrukture.
* U 2024. godini Grad Zlatar vodio je računa o čistoći javnih površina te uređenju zelenih površina ( košnji, sadnji cvijeća), održavanju javne rasvjete, groblja, dječjih igrališta i ostalih površina za što su bila osigurana sredstva u Proračunu Grada Zlatara za 2024. godinu.

GROBLJE

* U 2024. godini završeno je uređenje glavne staze na gradskom groblju u Zlataru

PARKIRALIŠTE

* U 2024. godinu uređeno je parkiralište na području Grada Zlatara

**UPRAVLJANJE POSLOVNIM PROSTORIMA**

* Zakupnici poslovnih prostora u vlasništvu Grada Zlatara nisu se promijenili u odnosu na prethodne godine. Grad Zlatar kontinuirano prati postojeće stanje, te vodi brigu o tekućem održavanju.
* 16.11.2024. godine istekao je zakup poslovnog prostora u poslovnoj zgradi, Park hrvatske mladeži 2, koji koristi Hrvatski zavod za zdravstveno osiguranje, te su poduzete radnje za davanje polovnih prostora dalje u zakup

**ZGRADA GRADSKE UPRAVE GRADA ZLATARA i KULTURNO-INFORMATIVNI TURISTIČKI CENTAR U BELCU**

* U 2024. godini izmijenjena je stolarija na upravnoj zgradi te je uređen sanitarni čvor
* Opremljen je kulturno-informativni turistički centar u Belcu za održavanje raznovrsnih aktivnosti Udruga

**DJEČJA IGRALIŠTA**

* U 2024. godini Opremljeno je dječje igralište kod Dječjeg vrtića Zlatarsko zlato

**TRGOVAČKA DRUŠTVA U VLASNIŠTVU/SUVLASNIŠTVU GRADA ZLATARA**

* Grad Zlatar ima u vlasništvu 100% udjela društva Zlathariakom d.o.o. koje nije bilo aktivno u 2024. godini.
* Grad Zlatar ima u suvlasništvu 60,00% udjela društva Radio Zlatar d.o.o., 6,73% udjela u društvu Zagorski vodovod d.o.o. za javnu opskrbu i odvodnju te 1,00% udjela u društvu Komunalac komunalno poduzeće Konjščina d.o.o.
* Grad Zlatar kao suvlasnik društava Radio Zlatar d.o.o., Zagorski vodovod d.o.o. i Komunalac Konjščina d.o.o. utječe na poslovanje u okviru svojih ovlasti, te uredno prisustvuje skupštinama društava. Također, Grad Zlatar kontinuirano objavljuje podatke na internetskim stranicama o trgovačkim društvima u vlasništvu, odnosno suvlasništvu.
* U 2024. godini nije se raspolagalo poslovnim udjelima Grada u trgovačkim društvima.
* Grad Zlatar je suosnivač javnih ustanova: Dječji vrtić i jaslice Zlatarsko zlato Zlatar, Pučko otvoreno učilište dr. Jurja Žerjavića Zlatar, Gradska knjižnica Zlatar, Galerija izvorne umjetnosti Zlatar te Zagorske javne vatrogasne postrojbe.
* U 2024. godini nije se raspolagalo osnivačkim pravima Grada u pravnim osobama.

**OŠASNA IMOVINA**

* Naslijeđena (ošasna) imovina se po saznanju od strane nadležnog tijela (sud, javni bilježnik) sukladno zakonu procjenjuje po ovlaštenom procjenitelju, regulira odnos s vjerovnicima. Obzirom je u najvećem broju slučajeva ista pod teretima, istom će se po okončanju postupaka raspolagati prema odluci Gradskog vijeća, odnosno gradonačelnice, a sve sukladno Odluci o upravljanju i raspolaganju imovinom u vlasništvu Grada Zlatara.

**STJECANJE IMOVINE**

* U 2024. godini na temelju kupoprodajnog ugovora stečeno je zemljište za proširenje i uređenje groblja u Martinščini, k.č.br. 1274/2 oranica breg u Martinščini
* U 2024. godini na temelju kupoprodajnog ugovora stečeno je zemljište za gradnju šumske ceste Jakopići-Oštrc, k.č.br. 2620/1, k.o. Oštrc

KLASA: 406-06/23-01/42

URBROJ: 2140-07-02-25-6

U Zlataru rujna 2025.

**GRADONAČELNICA**

Jasenka Auguštan-Pentek